ქედის მუნიციპალიტეტის საკრებულოს
დადგენილება №26
2010 წლის 3 სექტემბერი
დაბა ქედა
 „ქედის მუნიციპალიტეტის გამგეობის ტერიტორიული ორგანოების   დებულების დამტკიცების შესახებ“ ქედის მუნიციპალიტეტის საკრებულოს  2009 წლის 21 სექტემბრის  №18 დადგენილებაში ცვლილებების შეტანის თაობაზე
„ნორმატიული აქტების შესახებ“ საქართველოს კანონის მე-20 მუხლის შესაბამისად, ქედის მუნიციპალიტეტის საკრებულო ადგენს:
1. „ქედის მუნიციპალიტეტის გამგეობის ტერიტორიული ორგანოების დებულების დამტკიცების შესახებ“ ქედის მუნიციპალიტეტის საკრებულოს 2009 წლის 21 სექტემბრის  №18 დადგენილებაში (გაზეთი „აჭარა“ №111; 28.09.09; გვ. 7) შეტანილ იქნეს ცვლილებები და დადგენილებით დამტკიცებული დებულების:

ა) მე-2  მუხლის 1-ლი  პუნქტი ჩამოყალიბდეს შემდეგი რედაქციით:
„1. ტერიტორიული ორგანოს საქმიანობის სამართლებრივი საფუძვლებია საქართველოს კონსტიტუცია, „ადგილობრივი თვითმმართველობის შესახებ“ საქართველოს ორგანული კანონი, „საჯარო სამსახურის შესახებ“ საქართველოს კანონი, ქედის მუნიციპალიტეტის გამგეობის დებულება, მუნიციპალიტეტის საკრებულოს სხვა შესაბამისი სამართლებრივი აქტები და ეს დებულება;“.
ბ) მე-12 მუხლი ჩამოყალიბდეს შემდეგი რედაქციით:
„მუხლი 12. დებულებაში ცვლილებების და დამატებების შეტანის წესი
1. ამ დებულებაში ცვლილებებისა და დამატებების შეტანა ხდება საკრებულოს დადგენილებით მოქმედი კანონმდებლობით დადგენილი წესით.“.
2. ეს დადგენილება ამოქმედდეს გამოქვეყნებისთანავე.
საკრებულოს თავმჯდომარე                                                                         
     ბ. დიასამიძე
